Увогуле, для Сяргея Анатольевіча дылемы будаваць зносіны ў педкалектыве на аснове канкурэнцыі ці супрацоўніцтва не існуе. Ён аддае перавагу арганізацыі супрацоўніцтва, узаемнага навучання педагогаў. Безумоўна, гэта было б немагчыма без прафесійна падабранай каманды. Вялікі груз работы па кіраванні школай ляжыць на плячах сапраўдных прафесіяналаў — Алены Іванаўны Кусойць і Таццяны Анатольеўны Крэчка. Дырэктар ганарыцца сваімі намеснікамі і настаўнікамі. Вось яго выказванне: “Для мяне важна, што нашы настаўнікі — Асобы з вялікай літары, кожны са сваёй думкай, якую не баіцца выказваць і адстойваць. Іншаму кіраўніку было б, верагодна, цяжка з імі спрацавацца, а я сваімі настаўнікамі ганаруся”. У школе пануе ўзаемапавага, атмасфера даверу і ўзаемаразумення.